open-index/open-wikipedia-markdown huggingface dataset:
Leandro Bolmaro

**Leandro Nicolás Bolmaro**, nado o 11 de setembro de 2000 en Las Varillas, é un xogador profesional de baloncesto arxentino. Cunha altura de 2,06 m xoga nas posicións de escolta e ala para o Olimpia Milano da Lega Basket Serie A italiana.

## Traxectoria 
Bolmaro foi escollido na 23ª posición do Draft da NBA de 2020 polos New York Knicks, pero os Knicks traspasaron os seus dereitos ós Minnesota Timberwolves nun traspaso entre tres equipos. O 18 de setembro de 2021, Bolmaro asinou un contrato de rookie cos Timberwolves. Bolmaro debutou na NBA o 20 de outubro de 2021 na vitoria dos Timberwolves por 124-106 contra os Houston Rockets.

O 6 de xullo de 2022, os Timberwolves traspasaron a Bolmaro ós Utah Jazz xunto a Patrick Beverley, Jarred Vanderbilt, Malik Beasley, e os dereitos do Draft de Walker Kessler, ademais de catro elección da primeira rolda do Draft e un intercambio de eleccións da primeira rolda do Draft de 2026, a cambio de Rudy Gobert. O 16 de febreiro de 2023, Bolmaro e os Jazz acordaron o remate do contrato do xogador.

O 2 de marzo de 2023, Bolmaro asinou co Lenovo Tenerife da Liga ACB.

## Notas 
## Véxase tamén 
### Ligazóns externas 
* Perfil en ACB.com
Dinamo-Neva

O **Dinamo-Neva** é un equipo profesional de hóckey sobre xeo feminino da cidade de San Petersburgo, Rusia. O equipo foi fundado o 5 de abril de 2013 como sección feminina do HC Dinamo San Petersburgo.

O equipo xoga na sala pequena do Palacio dos Deportes Yubileyniy, con capacidade para 1&nbsp;700 persoas. O Dinamo-Neva xoga na liga rusa.
Xogabilidade de reflexos

*Para a plataforma de streaming, véxase **Twitch***[alt=Pong video game screenshot that is a stylized representation of a game of table tennis.|dereita|miniatura| [Pong é un dos primeiros videoxogos de arcade comerciais que dependen do xogo de reflexos.|274x274px]]
[miniatura|O *[Pac-Man* é un tipo de xogo baseado en resposta rápida ou reflexos.|275x275px]]
A **xogabilidade de reacción rápida**, **xogabilidade baseada en reflexos** ou '*xogo *twitch'''* é un tipo de escenario de videoxogo que proba o tempo de resposta dun xogador. 

Os xogos de acción como shooters, deportes, campo de batalla en liña multixogador e xogos de loita adoitan incluír elementos de xogo de contracción. Por exemplo, os xogos de tiro en primeira persoa como *Counter-Strike* e Call of Duty requiren tempos de reacción rápidos para que os xogadores disparen aos inimigos, e xogos de loita como *Street Fighter* e *Mortal Kombat* requiren tempos de reacción rápidos para atacar ou contrarrestar un opoñente. Outros xéneros de videoxogos tamén poden implicar un xogo de contraccións. Por exemplo, o videoxogo *Tetris* vaise acelerando gradualmente a medida que o xogador avanza. 

Os **xogos baseados en respostas rápidas** mantén os xogadores comprometidos activamente con respostas rápidas sobre as súas accións, en oposición aos xogos por quendas (*turn-based games*) que implican esperar o resultado do curso de acción elixido. O *'xogo de *twitch*** pódese usar para ampliar as opcións tácticas e xogar probando a habilidade do xogador en varias áreas (normalmente respostas reflexivas) e en xeral engadir dificultade (relacionada coa intensidade de "contracción" necesaria, en inglés "***twitching***").

O xadrez rápido, que se xoga con curtos límites de tempo entre movementos, é un exemplo de engadir un elemento de xogo de contracción a un xogo por quendas. Pola contra, os puntos de control e as vidas extra son mecánicas de xogo comúns nos xogos de contracción que tentan reducir a penalización por erros no xogo, engadindo un elemento de xogabilidade por quendas. Tradicionalmente, con todo, o termo "**xogo de contracción'*" aplicouse a xogos de arcade, consola e ordenador simples que carecen dun elemento de estratexia e están baseados unicamente no tempo de reacción do xogador.

Un uso temperán do termo foi usado por Vern Raburn de Microsoft en 1981.

## Véxase tamén 
### Outros artigos 
* *Pac-Man*
* *Quake*
* *Resident Evil 4*
* *Space Invaders*
* *Warcraft*   
* *Twitch*   
* *Twitch'' en galego   
### Ligazóns externas 
* Investigación en tecnoloxía educativa en liña
Shaedon Sharpe

**Shaedon Sharpe**, nado o 30 de maio de 2003 en London, Ontario, é un xogador canadense de baloncesto profesional que xoga nos Portland Trail Blazers da National Basketball Association (NBA).

## Traxectoria profesional 
Sharpe foi seleccionado na 7ª posición do Draft da NBA de 2022 polos Portland Trail Blazers. O 1 de xullo de 2022, asinou o seu contrato de rookie cos Trail Blazers. O 19 de outubro de 2022, Sharpe debutou na NBA, facendo 12 puntos na vitoria dos Blazers por 115–108 contra os Sacramento Kings.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Músculo flexor curto dos dedos

O **músculo flexor curto dos dedos**, tamén chamado **musculus** **flexor digitorum brevis**, é un músculo do pé que flexiona o 2º ao 5º dedo do pé.

## Inserción 
Está situado na rexión da planta do pé por debaixo da aponeurose plantar. Orixínase no óso do calcáneo, concretamente no seu tubérculo interno e na escotadura que separa o tubérculo interno e o seu tubérculo externo. A partir desta inserción, forma un ventre muscular alongado que remata en 4 tendóns que se unen á 2ª falanxe do 2º, 3º, 4º e 5º dedos a ambos os dous lados (lateral e medial). Non ten tendón para o dedo gordo do pé que ten un músculo separado que realiza a mesma función, o músculo flexor curto do dedo gordo.

## Función 
A súa contracción provoca a flexión da segunda falanxe dos últimos catro dedos do pé, tamén colabora no mantemento do arco lonxitudinal ou anteroposterior do pé.

## innervación 
Está innervado polo nervio plantar medial e lateral, ambas ramas do nervio tibial.

## Notas
Ministerio de Inclusión, Seguridade Social e Migracións (España)

O **Ministerio de Inclusión, Seguridade Social e Migracións** (**MISSM**) de España é o departamento da Administración Xeral do Estado con competencias no sistema da Seguridade Social, as pensións dos funcionarios públicos (as chamadas clases pasivas), así como a elaboración e o desenvolvemento da política gobernamental en estranxeiría, inmigración e emigración e de políticas de inclusión. 

Desde 2023, a súa titular é Elma Saiz, que previamente exerceu como conselleira de Economía e Facenda do Goberno de Navarra entre 2019 e 2023.

## Historia 
Desde os inicios, a Seguridade Social estivo sempre ligada ao Ministerio de Traballo, agás nalgunhas etapas en que estivo vinculada ao Ministerio de Sanidade. 

En 2020, o presidente do Goberno, Pedro Sánchez, outorgoulle á Seguridade Social o seu propio ministerio, xunto con competencias en materia de migracións. Para este cargo nomeou o economista José Luis Escrivá Belmonte. En novembro de 2023 foi nomeada ministra Elma Saiz.

### Adscricións 
O Departamento asume a tutela das Entidades Xestoras e servizos comúns da Administración da Seguridade Social a través da Secretaría de Estado da Seguridade Social, e son:

## Véxase tamén 
* Seguridade Social

## Notas 
## Enlaces externos
Melania Rodríguez

**Melania Rodríguez**, nada en Ponteareas o 29 de xaneiro de 2001, é unha deportista galega que compite en ximnasia en trampolín. Foi campioa do mundo na modalidade de dobre mini en 2023 e acumula tres medallas no Campionato do Mundo. No Campionato do Mundo de 2025 revalidou o título na proba de doble mini.

Ademais, gañou o ouro en dobre mini nos Xogos Mundiais de 2022 e foi campioa europea por equipos no mesmo ano.

## Notas
Fondo de Vila, Trasalba, Amoeiro

**Fondo de Vila** é un lugar da parroquia de Trasalba no concello ourensán de Amoeiro, na comarca de Ourense.

## Lugares e parroquias 
### Lugares de Trasalba 
### Parroquias de Amoeiro 
## Notas
## Véxase tamén 
### Outros artigos 
* Lugares de Amoeiro
Manuel Alborés Gándara

**Manuel Alborés Gándara**, coñecido como **Cordas**, nado en Vimianzo cara a 1901 e finado en Arzúa o 10 de setembro de 1936, foi un político galego.

## Traxectoria 
Irmán de José Alborés Gándara. Logo do triunfo da Fronte Popular foi nomeado concelleiro de Vimianzo e primeiro tenente alcalde. Cando se produciu o golpe de Estado do 18 de xullo de 1936 foi detido o día 25 de xullo xunto con Andrés García Ferreiro e Francisco Lema Sendón. Fuxiu pero foi detido o 8 de setembro. Co pretexto dun traslado a Santiago de Compostela foi asasinado en Arzúa o 10 de setembro. Foi xulgado na Coruña por rebelión na causa 1367/36 con outros veciños de Vimianzo e foi declarado fuxido e en rebeldía. Reclamado polo xulgado de Corcubión en outubro de 1936.

## Notas
TACK

**TACK** é o nome dun grupo de arqueas, que é un acrónimo de Thaumarchaeota (agora Nitrososphaerota), Aigarchaeota, Crenarchaeota (agora Thermoproteota) e Korarchaeota, os primeiros grupos descubertos. Encóntranse en ambientes diferentes que van desde termófilos acidófilos a mesófilos e psicrófilos e con diferentes tipos de metabolismo, predominantemente anaerobios e quimiosintéticos. TACK é un clado que é irmán da rama Asgard que deu lugar aos eucariotas. Propúxose que o clado TACK se clasificase como **Crenarchaeota** e que as "Crenarchaeota" (Thermoproteota) tradicionais fosen clasificadas como unha clase chamada "Sulfolobia", xunto cos outros filos con rango de clase ou orde.

## Clasificación 
* Thermoproteota (antes Crenarchaeota). É o filo mellor coñecido e comprende as arqueas máis abundantes no ecosistema mariño. Previamente chamábanse sulfobacterias debido á súa dependencia do xofre e son importantes fixadores de cabono. Hai hipertermófilos en chemineas hidrotermais e outros grupos son os mais abundantes a profundidades de menos de 100 m.
* "Aigarchaeota". É un filo proposto a partir do xenoma da especie candidata *Caldiarchaeum subterraneum* atopada nas profundidades dunha mina de ouro do Xapón. As secuencias xenómicas deste grupo tamén se atoparon en ambientes xeotermais, tanto terrestres coma mariños.
* "Geoarchaeota". Comprende organismos termófilos que viven en ambientes ácidos reducindo ferro férrico. Alternativamente, propúxose que este e mais un grupo máis temperán en realidade pertencen ao filo Nitrososphaerota.
* Nitrososphaerota (anteriormente Thaumarchaeota). Inclúe organismos mesófilos ou psicrófilos (de temperaturas medias e baixas), de metabolismo quimiolitoautótrofo oxidante de amoníaco (nitrificante), que poden xogar un papel importante nos ciclos bioxeoquímicos, como o ciclo do nitróxeno e o do carbono.
* "Bathyarchaeota". É abundante nos sedimentos do leito do mar con escaseza de nutrientes. Polo menos algunhas liñaxes desenvólvense por homoacetoxéese, un tipo de metabolismo polo momento considerado único entre os procariotas.
* "Korarchaeota". Só se atoparon en ambientes hidrotermais e en baixa abundancia. Parecen diversificados a diferentes niveis filoxenéticos de acordo coa temperatura, salinidade (en auga doce ou mariña) e xeografía.

## Filoxenia 
As relacións son aproximadamente as seguintes:

400px|miniatura|Hipótese do eocito

## Hipótese do eocito 
A hipótese do eocito, proposta na década de 1980 por James Lake, suxire que os eucariotas xurdiron dentro dos eocitos procarióoticos.

Unha proba que apoia a relación estreita entre TACK e os eucariotas é a presenza dun homólogo da subunidade Rbp-8 da ARN polimerase en Thermoproteota pero non en Euryarchaea.

## Notas
Chimisay

**Chimisay** é un barrio da cidade de Santa Cruz de Tenerife, (Tenerife, Illas Canarias).

Enmárcase administrativamente dentro do distrito de Ofra-Costa Sur. Á súa vez a Avenida Príncipes de España divídeo en Chimisay Alto e Chimisay Bajo. Limita ao norte co barrio de César Casariego, ao sur con Camino del Hierro e Las Delicias, barrio co que tamén limita ao oeste, e ao leste cos barrios de Vistabella e Ballester.
Federico Lamela Reino

**Federico Lamela Reino**, nado en Vimianzo cara a 1905 e finado na Ponte do Porto nos anos cincoenta, foi un político galego.

## Traxectoria 
Fillo de Manuel Lamela Ameijenda. En maio de 1933 foi ingresado no manicomio de Conxo pola Audiencia da Coruña. Militante cenetista, interveu no conflito no Sanatorio de Conxo convocado polo Sindicato de Camareros. Fuxiu do manicomio en setembro de 1934 con outros enfermos recluídos por orde xudicial. En outubre de 1935 volveu ingresar na institución. Nomeado oficinista interino do Concello de Vimianzo en marzo de 1936, foi o encargado da custodia e atención dos sete sacerdotes detidos polo alcalde de Vimianzo por negarse a cumprir a orde de secularización dos cemiterios.

Logo do golpe de Estado do 18 de xullo de 1936 fuxiu. Foi xulgado na Coruña por rebelión na causa 1367/36 con outros veciños de Vimianzo e foi declarado fuxido e en rebeldía. Reclamado polo xulgado de Corcubión en outubro de 1936. Empregou o nome falso de **Juan Durán Iglesias**. Foi detido en Tordoia en 1938. Xulgado na Coruña por rebelión foi condenado a cadea perpetua. Estivo nun batallón disciplinario. Abríronlle expediente de responsabilidades políticas en 1939. Encartado na causa 443/45 por rebelion militar, foi detido en Coristanco en xaneiro de 1946. Detido na Prisión da Coruña, saíu en liberdade condicional en 1948. Volveu ser detido en decembro. Moreu na indixencia na Ponte do Porto.
## Notas
María Osorio

**María Osorio López**, nada en Becerreá, é unha activista e independentista galega. En 2013, foi condenada a 7 anos, 9 meses e 1 día de cárcere acusada de pertencer á organización Resistência Galega e por falsificación de documentos. Estivo en busca e captura até que foi detida en Ponferrada o 15 de xuño de 2014. Saíu do cárcere de Mansilla de las Mulas (na provincia de León) o 6 de setembro de 2018 logo de pasar case 6 anos presa.

## Traxectoria 
En xuño de 2013, María Osorio foi acusada, xunto a Roberto Rodríguez Fialhega, Antom Santos Peres e Eduardo Vigo Domingues a pertencer á organización terrorista Resistencia Galega e por falsificación de documentos.

Durante a súa estadía no cárcere recibiu a visita da eurodeputada Lidia Senra de Alternativa Galega de Esquerda, quen denunciou a dispersión dos presos independentistas galegos.

## Notas
Caulerpaceae

**Caulerpaceae** é unha familia de algas da orde Bryopsidales.

## Xéneros 
* *Caulerpa*
* *Caulerpella*

## Notas 
## Véxase tamén 
### Ligazóns externas 
* AlgaeBase
* AlgaTerra database
* Index Nominum Genericorum
Ulvales

**Ulvales** é unha orde de algas verdes.

## Lista de familias 
Segundo AlgaeBASE:
* familia  Bolbocoleonaceae O'Kelly & Rinkel
* familia  Cloniophoraceae TÉ.L.Carlile, C.J.O'Kelly & TÉ.R.Sherwood
* familia  Jaoaceae Fan
* familia  Kornmanniaceae Golden & Cole
* familia  Phaeophilaceae D.F.Chappell, C.J.O'Kelly, L.W.Wilcox, & G.L.Floyd
* familia  Ulvaceae J.V.Lamouroux ex Dumortier
* non-clasificados Ulvales *incertae sedis*
* familia  Ulvellaceae Schmidle

Segundo Catalogue of Life: 
* familia  Capsosiphonaceae
* familia  Gayraliaceae
* familia  Kornmanniaceae
* familia  Ulvaceae
* familia  Ulvellaceae

Segundo ITIS:
* familia Gomontiaceae
* familia Monostromataceae
* familia Ulvaceae

Segundo NCBI:
* familia  Jaoaceae
** xénero *Jaoa*
* familia Kornmanniaceae
** xénero *Kornmannia*
** xénero *Percursaria*
* familia Monostromataceae
** xénero *Gayralia*
** xénero *Monostroma*
** xénero *Protomonostroma*
** xénero *Ulvaria*
* familia Ulvaceae
** xénero *Blidingia*
** xénero *Gemina*
** xénero *Ulva*
** xénero *Umbraulva*
* familia Ulvellaceae
** xénero *Acrochaete*
** xénero *Ochlochaete*
** xénero *Ulvella*
* non-clasificados Ulvales *incertae sedis*
** xénero *Bolbocoleon*
** xénero *Pseudendoclonium*
** xénero *Ruthnielsenia*
** xénero *Tellamia*

Segundo WRMS:
* familia Bolbocoleonaceae
* familia Capsosiphonaceae
* familia Cloniophoraceae
* familia Gayraliaceae
* familia Jaoaceae
* familia Kornmanniaceae
* familia Monostromataceae
* familia Phaeophilaceae
* familia Ulvaceae
* non-clasificados Ulvales *incertae sedis*
* familia Ulvellaceae

## Notas
Pseudocodiaceae

***Pseudocodiaceae*** é unha familia monotípica de algas, pertencente á orde Bryopsidales.

O seu único xénero *Pseudocodium* ten as seguintes especies:

## Especies de *Pseudocodium* 
* *Pseudocodium australasicum*
* *Pseudocodium de-vriesii*
* *Pseudocodium floridanum*

## Notas 
## Véxase tamén 
### Ligazóns externas
* AlgaeBase
* AlgaTerra database
* Index Nominum Genericorum
Bryopsidales

**Bryopsidales** é unha orde de algas verdes, pertencente á clase Ulvophyceae. Caracterízanse por ter células xeralmente filiformes pero que forman unha maraña cunha forma global ben definida orixinando algas de formas moi curiosas, segmentadas, laminares, en forma de copa, forma de balón ou de arbusto. Unha característica destas algas é que están formadas por unha soa célula, xa que non existen tabiques entre os núcleos que se encontran dentro destes filamentos. Desta forma, tanto os núcleos como os orgánulos celulares poden desprazarse a través da alga. Algunhas destas algas, como certas especies do xénero *Caulerpa*, poden chegar a medir varios metros de lonxitude, mais están formadas por unha soa célula.

Estas algas reprodúcense xeralmente por fragmentación. Non obstante, ante certas condicións do medio, a alga pode transformarse en milleiros de células biflaxeladas, proceso chamado holocarpia. Durante este proceso, unha alga ben formada e completamente verde empeza a transformarse en células nadadoras e nunhas cantas horas non queda máis que un esqueleto branco de paredes celulares sen vida. Cando estas células nadadoras contactan entre elas fusiónanse formando un cigoto que migra ao fondo onde se fixa a un substrato e comeza a alongarse formando a única célula que orixinará a alga adulta.

A orde Bryopsidales encóntrase distribuída por todo o mundo, a maior diversidade dáse entre as barreiras de coral tropicais, abundando por exemplo no mar Caribe. 

## Notas 
## Véxase tamén 
### Ligazóns externas 
* http://www.taxateca.com/ordenbryopsidales.html
* http://www.ncbi.nlm.nih.gov/sites/entrez?db=pubmed&term=Bryopsidales
* http://scholar.google.com/scholar?q=Bryopsidales
* http://www.ncbi.nlm.nih.gov/Taxonomy/Browser/wwwtax.cgi?mode=Info&id=33104
* En Cataloge os life
Competicións artísticas nos Xogos Olímpicos

As **competicións artísticas** formaron parte **dos** **Xogos Olímpicos** modernos durante os seus primeiros anos, de 1912 a 1948. Entregáronse medallas a obras de arte inspiradas no deporte, divididas en cinco categorías: arquitectura, literatura, música, pintura e escultura.

## Historia 
[miniatura|286x286px|O húngaro [Alfréd Hajós foi unha das dúas únicas persoas en gañar medallas olímpicas tanto en disciplinas deportivas como artísticas.]]
As competicións forman parte da intención orixinal do fundador do Movemento Olímpico, Pierre de Fredy, Baron de Coubertin. 

As competicións artísticas foron abandonadas en 1954 porque os artistas eran considerados profesionais mentres que os atletas olímpicos, nesa data, debían ser afeccionados. 

Desde 1956, o programa cultural olímpico ocupa o seu lugar.

## Véxase tamén 
### Outros artigos 
* Arte
* Xogos Píticos
* Xogos Panhelénicos
* Xogos Délficos

### Ligazóns externas 
* ''''. Internet Archive
Bryopsidaceae

**Bryopsidaceae** é unha familia de algas da orde Bryopsidales.

## Xéneros 
Segundo ITIS:
* *Bryopsis* J. V. F. Lamouroux, 1809
* *Pseudobryopsis*
* *Trichosolen*

Segundo WRMS:
* *Blastophysa*
* *Bryopsidella*
* *Bryopsis*
* *Lambia*
* *Pseudobryopsis*
* *Pseudoderbesia*
* *Trichosolen*

## Notas 
## Véxase tamén 
### Ligazóns externas 
* Algaebase
Cladophorales

**Cladophorales** é unha orde de algas verdes, en concreto, da clase Ulvophyceae.
## Familias 
* Cladophoraceae
* Siphonocladaceae
* Valoniaceae
* Arnoldiellaceae
* Anadyomenaceae
## Notas 
## Véxase tamén 
### Ligazóns externas
* Algaebasehttp://www.algaebase.org/
Néstor Holgueras Castellanos

**Néstor Holgueras Castellanos**, nado en Madrid o 25 de xuño de 1992, é un árbitro de fútbol e enxeñeiro español, que milita na Primeira División RFEF.

## Traxectoria 
Naceu en Madrid pero ao pouco tempo instalouse en Segovia. Comezou a arbitrar con 15 anos e despois de subir por diferentes categorías conseguiu ascender á Segunda División B con 23 anos, en 2015. Con todo, mantívose só un ano categoría, descendendo ao remate da campaña. Despois de tres anos máis na Terceira División, conseguiu regresar á Segunda B en 2019, cando ascendeu xunto ao tamén segoviano Cid Camacho. Para a tempada 2023/24 foi ascendido á Primeira División RFEF.

Fóra do fútbol, traballa como enxeñeiro industrial.

## Notas 
## Véxase tamén 
### Ligazóns externas 
* Datos do árbitro en BDFutbol .
Larbi Ben M'hidi

'''Larbi Ben M'hidi**, (en ) nado en 1923 e finado o 4 de marzo de 1957, tamén coñecido como **Si Larbi** ou simplemente como **Ben M'hidi''', foi un destacado líder revolucionario alxerino durante a guerra de independencia de Alxeria. É un dos seis membros fundadores da Front de Libération Nationale que lanzou unha revolta armada en toda Alxeria e emitiu unha proclama pedindo unha Alxeria como estado soberano.

Ben M'hidi comandaba inicialmente a Wilaya V (o distrito militar da rexión de Orán) e desempeñou un papel importante na conferencia de Soummam do FLN en agosto de 1956. Dirixiu as operacións do FLN durante a batalla de Alxer onde foi o último membro do Comité de Coordination et d'Execution (CCE; Comité de Coordinación e Implementación) da FLN. Ben M'hidi cría firmemente en que a revolución debería estar dirixida por revolucionarios "internos" e non "externos".

Foi capturado por paracaidistas franceses en febreiro de 1957. A súa morte foi anunciada en marzo de 1957 por Pierre Gorlin, o responsable de prensa de Robert Lacoste. Os acontecementos que rodearon a súa morte foron discutidos e moitos afirmaron que foi torturado antes de ser executado sumariamente. Moitos dos que o coñecían, descartaron a posibilidade de que el mesmo se quitase a vida, segundo informaron os medios, pola súa devoción polo islam, que prohibe o suicidio. En 2000, o xeneral Aussaresses admitiu que Ben M'hidi foi executado mentres estaba baixo a súa custodia. Porén, a verdade exacta sobre a súa morte segue sendo un misterio ata hoxe. Ben M'hidi é considerado un heroe nacional en Alxeria e é considerado un símbolo da revolución que puxo fin ao colonialismo francés.

## Notas 
## Véxase tamén 
### Bibliografía 
* Horne, Alistair (2006). *A Savage War of Peace: Algeria 1954-1962 (New York Review Books Classics)*. NYRB Classics. .
* Aussaresses, Paul (2010). *The Battle of the Casbah: Terrorism and Counter-Terrorism in Algeria, 1955–1957*. New York: Enigma Books. .
* Djebar, Assia (2001). *Algerian White*. Seven Stories Press. .
* Singer, Barnett; Langdon, John (2008). *Cultured Force: Makers and Defenders of the French Colonial Empire*. University of Wisconsin Press. .
Francisco Lema Sendón

**Francisco Lema Sendón**, nado en Vimianzo cara a 1876, foi un político galego.

## Traxectoria 
Dono dun café-bar e comercio en Vimianzo. En 1919 era presidente da Sociedade de Gandeiros de Castrelo e Berdoias. Logo do triunfo da Fronte Popular foi nomeado concelleiro de Vimianzo. Cando se produciu o golpe de Estado do 18 de xullo de 1936 foi detido o día 25 xunto con Andrés García Ferreiro e Manuel Alborés Gándara. Logrou fuxir, e en xullo de 1937 o xulgado militar fixo pública unha requisitoria. Estivo agochado até 1939. Foi xulgado na Coruña por rebelión e condenado a cadea perpetua. Abríronlle expediente de reponsabilidades políticas en 1940.

## Notas
Ulvophyceae

As **ulvofíceas** (**Ulvophyceae**) son unha clase de algas verdes (Chlorophyta) que se distinguen principalmente pola súa morfoloxía ultrastrutural, ciclo de vida e filoxenética molecular. Unha das especies características á a verza de mar, así como *Caulerpa* e *Acetabularia*.

Ten diversa morfoloxía e hábitat. A maioría son macroalgas mariñas, algunhas son de auga doce e outras son consideradas malas herbas. Tamén se caracterizan polo desprazamento contra as agullas do reloxo do aparato basal de flaxelos nas células móbiles.

## Filoxenia 
As análises filoxenéticas amosan as seguintes relacións:

## Notas
Bambi (EP)

***Bambi*** é o terceiro EP do cantante surcoreano Baekhyun. O disco lanzouse o 30 de marzo de 2021 pola compañía SM Entertainment. A versión física se pode atopar en catro versións distintas: *Bambi*, *Night Rain*, *Dreamy* e *Misty*.

## Antecedentes e lanzamento 
O 5 de marzo de 2021, SM Entertainment anunciou que o cantante estaba a preparar o seu novo álbum en solitario que se lanzaría a finais de marzo, xusto antes do seu alistamento no servizo militar obrigatorio. O 11 de marzo publicouse a primeira imaxe *teaser*, xunto co nome do disco e a data de lanzamento. Do 15 ao 28 de marzo, publicáronse con regularidade fotos e vídeos *teaser*.

## Promoción 
Unha hora antes do lanzamento do vídeo musical e do álbum, Baekhyun fixo unha transmisión en vivo a través de *V Live*, promovendo e falando sobre o disco. O 9 de abril, Baekhyun obtivo a súa primeira vitoria en *Music Bank* co sinxelo «Bambi». En contraste cos seus anteriores temas, Baekhyun non presentou a canción en ningún programa musical debido ao seu alistamento no servizo militar.

## Éxito comercial 
O 30 de marzo, horas antes do lanzamento de *Bambi*, informouse que dito álbum logrou superar as 833 392 copias vendidas en prevenda, converténdose no seu mellor disco ata o momento e no álbum máis solicitado nunha prevenda por un solista na historia de Corea do Sur. Pouco despois do seu lanzamento, Bambi logrou acadar o posto número un en iTunes en 60 países e arrasou en numerosas listas nacionais. Debutou no primeiro posto de Gaon Album Chart. Eventualmente converteuse no disco máis vendido de marzo de 2021 en dita lista cun total de 591 994 copias malia que só pasaron dous días dende o seu lanzamento. O 19 de abril anunciouse que o álbum superou o millón de vendas, converténdose no segundo álbum de Baekhyun en alcanzar dito logro tras *Delight* (2020).

O disco tamén acadou o éxito internacional, acadando o posto número quince de Billboard World Album Chart. Na China acumulou 1 millón de yuanes en QQ Music tras unha hora de ser lanzado, convertendo a Baekhyun no primeiro cantante masculino coreano en recibir unha certificación Dobre Platino en 2021.

## Posto en listas 
### Listas semanais 
### Lista mensual 
## Historial de lanzamento 
## Notas
Anita Botwin

**Anita Botwin**, nada en Madrid en 1984, é unha xornalista e guionista española. É coñecida polo seu activismo en redes sociais como Twitter e Instagram en materias como o feminismo ou a diversidade funcional.

## Notas
Sōsō no Frieren

é unha serie de manga xaponesa creada por Yamada Kanehito e ilustrada por Abe Tsukasa. Publícase na revista semanal *Weekly Shounen Sunday* dende o ano 2020. Foi gañadora da 14ª Edición do Manga Taishou e o Premio *Shinsei* da 25ª Edición do Premio Cultural Osamu Tezuka. En novembro de 2023, o número total de volumes en circulación superara os once millóns de copias.

## Sinopse 
O grupo de catro heroes que derrotaron o rei Demo, formado polo heroe **Himmel**, o monxe **Heiter**, o guerreiro **Eisen** e a maga **Frieren**, volve á capital conmovido trala súa viaxe de 10 anos, se ben a Frieren, unha elfa que facilmente pode vivir máis de 1000 anos, lle resultou unha viaxe tremendamente curta. Antes de se separaren, coa promesa de volver encontrarse, os catro contemplan o Meteoro da Era, do cal se di que só pasa cada 50 anos.

Frieren reúnese cun Himmel xa envellecido 50 anos máis tarde e, xunto con Heiter e Eisen, volven ver a choiva de meteoros. Himmel falece pouco despois e, no seu funeral, Frieren chora ao entender que non sabía nada de Himmel e nunca se esforzara por descubrir máis del. Confundida pola súa dor, Frieren emprende unha viaxe para coñecer os humanos e coleccionar maxia e feitizos.

Vinte anos despois Frieren visita o ancián Heiter. Este pídelle a Frieren que descifre as escrituras dun grimorio e tome unha orfa de guerra, Fern, como aprendiz. Catro anos máis tarde Heiter falece, Frieren remata de descrifrar o grimorio e Fern converteuse nunha maga habilidosa. Entón, ambas emprenden xuntas unha nova viaxe.

## Notas
Jannick Buyla

**Jannick Buyla Sam**, nado en Zaragoza o 6 de outubro de 1998, é un futbolista hispano-ecuatoguineano que xoga de centrocampista na Tarazona, da Primeira División RFEF. É internacional absoluto coa selección de Guinea Ecuatorial.

## Traxectoria 
Formouse nas canteiras do Amistad e do Club Deportivo Oliver, antes de pasar polo equipo xuvenil do Real Zaragoza. Na tempada 2017/18 foi cedido ao Tudelano, co que debutou na Segunda División B. No mercado invernal volveu á disciplina zaragocista para se integrar no filial, o Deportivo Aragón, co que acabou descendendo á Terceira División.

Asentado na titularidade do filial, adestrador por Javier Garcés, na segunda parte da tempada 2018/19 foi convocado polo técnico do primeiro equipo, Víctor Fernández, que o fixo debutar en Segunda División nun encontro ante o Extremadura no Estadio Francisco de la Hera de Almendralejo, onde disputou os últimos cinco minutos de máis o desconto tras substituír a James Igbekeme nun partido que o Zaragoza gañou por 0-3.

Continuou no filial unha campaña máis, ata que foi subido definitivamente ao primeiro equipo para a tempada 2020/21. Con todo, contou con poucos minutos e en xaneiro saíu cedido ao UCAM Murcia, de Segunda B. Para a tempada seguinte foi cedido de novo, desta vez ao Gimnàstic de Tarragona, da Primeira División RFEF, onde disputou 24 partidos ás ordes de Raül Agné, 9 deles como titular. Tras esta segunda cesión, rescindiu o seu contrato co Zaragoza e despois duns meses sen equipo, nos que estivo adestrando co  Teruel, fichou polo Badajoz en xaneiro de 2023. 

Na tempada 2023/24 militou na SD Logroñés, ata que foi despedido en xaneiro de 2024 pola súa presunta participación no amaño dun partido na época na que era xogador do Badajoz. Ao mes seguinte foi detido pola policía, como sospeitoso de se poñer en contacto cos xogadores do Pontevedra Pablo Cacharrón e David Soto para tentar convencelos de amañar un partido.

### Selección nacional 
En marzo de 2016, aínda en idade xuvenil, foi convocado por primeira vez pola selección sub-20 de Guinea Ecuatorial.

O 9 de setembro de 2019 debutou coa selección absoluta do seu país en partido oficial, na primeira rolda de clasificación para o Mundial de 2022, ante Sudán do Sur, que rematou con vitoria ecuatoguineana.

## Notas
Javier Murua

**Javier Murua Alzueta**, nado en Bilbao o 23 de abril de 1997, é un futbolista español que xoga de defensa central na SD Logroñés, da Primeira División RFEF.

## Traxectoria 
Formouse na canteira do Arenas de Getxo, chegando a debutar co primeiro equipo estando aínda en idade xuvenil, nun partido ante o Berio en Gobela no que marcou un gol. En xaneiro de 2016 ingresou no equipo xuvenil do Athletic Club, co que xogou na División de Honra ata o final da tempada. Rematada a súa etapa como xuvenil militou nos dous filiais do club biscaíño, o Basconia e o Bilbao Athletic, sumando preto dun cento de partidos entre ambos. 

Tras desvencellarse do Athletic, pasou polas filas do Portugalete e do Salamanca UDS, antes de fichar en 2022 polo Amorebieta, da Primeira División RFEF. No equipo de Haritz Mujika disputou un total de 21 partidos, contribuíndo ao ascenso á Segunda División. Ademais, xogou completos os dous partidos da Final de Campións ante o Racing de Ferrol, na que o conxunto zornotzarra se proclamou campión absoluto da categoría.

Para a tempada 2023/24 asinou como novo xogador da SD Logroñés.

## Palmarés 
;Amorebieta
* **Primeira División RFEF (1):** 2022/23.

## Notas
Gexan Elosegi

**Gexan Elosegi Mujika**, nado en Hernani o 25 de xullo de 1999, é un futbolista español que xoga de defensa central e lateral dereito na SD Logroñés, da Primeira División RFEF.

## Traxectoria 
Formouse na canteira da Real Sociedad e xogou dúas campañas coa Real Sociedad C na Terceira División. En 2020 fichou polo Real Unión, de Segunda B, no que militou durante os seguintes dous anos, o segundo deles na nova Primeira División RFEF. No verán de 2022 asinou como novo xogador da SD Logroñés, da mesma categoría.

## Notas
Andreu Guiu

**Andreu Guiu Vilanova**, nado en Tarragona o 3 de decembro de 1994, é un futbolista español que xoga de dianteiro no Tarazona, da Primeira División RFEF. 

## Traxectoria 
Comezou a súa carreira en varios clubs cataláns como o Reus Reddis, o Rapitenca ou o Ascó. En 2018 fichou polo Prat, co que logrou o ascenso á Segunda División B. Tras unha campaña na categoría de bronce co equipo de El Prat de Llobregat, pasou en 2020, á UE Llagostera, club que un ano despois cambiou a súa denominación por UE Costa Brava e máis tarde por Badalona Futur, tras fusionarse co CF Badalona. En 2023 asinou co Tarazona, da Primeira División RFEF. 

## Notas 
## Véxase tamén 
### Ligazóns externas 
* Datos do xogador en LaPreferente .
Bernhard Prokisch

**Bernhard Prokisch**, nado en Linz, Alta Austria, o 1 de setembro de 1957, é un historiador da arte e numismático austríaco.

## Traxectoria 
### Primeiros anos e formación 
Bernhard Prokisch naceu en Linz en 1957, fillo da profesora de ximnasia e danza Gertrud Prokisch e do traballador de banca Herbert Prokisch. Logo de graduarse do ensino secundario no *Akademisches Gymnasium* de Linz e desenvolver o servizo militar entre 1976 e 1977, cursou estudos superiores de Historia da Arte e Arqueoloxía Clásica na Universidade de Viena entre 1977 e 1978 —con profesores como Erich Schmidt e Renate Wagner-Rieger—, e a partir do ano seguinte ampliou os seus estudos á Numismática na mesma universidade, co profesor Robert Göbl, entre outros.

En 1985 acadou o seu doutoramento baixo a dirección de Günther Heinz e Artur Rosenauer, cunha tese titulada "Estudo sobre a arte eclesiástica do século XIX na Alta Austria".
* 2014: Medalla Wolfgang Hahn, da Universidade de Viena.
* 2021: Medalla Eckhel, da Sociedade Numismática Austríaca.

## Publicacións 
Bernhard Prokisch ten publicados máis dun cento de artigos en diversas revistas especializadas e publicacións conxuntas. Esta é unha escolma das monografías máis salientables publicadas ao longo da súa traxectoria:

* (1993). *Stadtpfarrkirche Steyr: Bau- und Kunstgeschichte*. Ennsthaler. ISBN 978-3850683661
* (1993). *Grunddaten zur europäischen Münzprägung der Neuzeit ca. 1500-1990*. Fassbaender. ISBN 978-3900538354
* (1995). *Das Museum Francisco-Carolinum in Linz*. OÖ Landes-Kultur GmbH. ISBN 978-3900746810
* (1997). *Die Sammlung Kastner. Band 4. Münzen.* OÖ. Landesmuseum, Linz 1997.
* (1997). *Repertorium zur Neuzeitlichen Münzprägung Europas: Heiliges Römisches Reich Deutscher Nation und Nachfolgestaaten - Der Bayerische Reichskreis* (con H. Emmerig et al.). ÖFN, Viena. ISBN 978-3950053012
* (2002). *Gotik Schätze. Oberösterreich* (con L. Schultes) OÖ. Landesmuseums, Linz. ISBN 978-3-85252-472-6
* (2004). *Der Schatzfund von Fuchsenhof* (con T. Kühtreiber, eds.). Bibliothek der Provinz. ISBN 3-85474-126-X
* (2006). *Die Münzen und Medaillen des Deutschen Ordens in der Neuzeit*. ÖFN, Viena. ISBN 978-3950053081
* (2009). *Die Raitpfennigprägung in den österreichischen Erbländern* (con A. Grundner-Rosenkranz et al). ÖFN, Viena. ISBN 978-3950198713
* (2016). *Die Sammlung von Bergbaugeprägen des Karl Ritter von Ernst. Münzen, Marken, Medaillen, Rechenpfennige und Jetons aus dem 15. bis 20. Jahrhundert.* ÖFN, Viena. ISBN 978-3950198768
* (2016). *Schlossmuseum Linz. Schätze aus Oberösterreich* (con G. Ridler). Bibliothek der Provinz. ISBN 978-3-99028-534-3
* (2021). *Feldkirchen an der Donau - Streifzug in die Vergangenheit* (con W. Mayrhofer).  Oberösterreichisches Landesarchiv. ISBN 978-3902801401
* (2022). *Der Münzchatzfund von Landshut: Gemeinde Unterweißenbach, politischer Bezirk Freistadt, Oberösterreich* (con A. Weidinger et al.). OÖ Landes-Kultur GmbH. ISBN 978-3854743910

## Notas 
## Véxase tamén 
### Bibliografía 
* Universität Wien (2014). *Privatdoz. Dr. Bernhard Prokisch*. Institut für Numismatik und Geldgeschichte. 2014 ISSN 1563-3764
O explorador da fronteira

***O explorador da fronteira*** (en ) é un filme estadounidense de 1956 dirixido por Lesley Selander e escrito por John C. Higgins e Don Martin. Está protagonizado por Tony Martin, Peggie Castle, John Bromfield, John Smith e Ron Randell. Estreouse en maio de 1956 a través de United Artists.

Estreouse en galego o 17 de novembro de 2023 a través da TVG.

## Personaxes 
* Tony Martin como Linus Quincannon
* Peggie Castle como Maylene Mason
* John Bromfield como Tenente Burke
* John Smith como Tenente Phil Hostedder
* Ron Randell como Capitán Bell
* John Doucette como Sarxento Calvin
* Morris Ankrum como Coronel Harry Conover
* Peter Mamakos como Blackfoot Sam
* Edmund Hashim como Iron Wolf
* Tom London como Livery Stableman (sen acreditar)

## Produción 
Algunhas partes do filme foron rodadas no canón de Kanab, en Utah, así como en Pipe Springs, en Arizona.

## Notas
A trama

***A trama*** (en ) é un filme estadounidense de 1976 de comedia negra e suspense dirixido por Alfred Hitchcock, no seu derradeiro filme como director. Baséase na novela de 1972 de Victor Canning *The Rainbird Pattern*, a cal foi adaptada por Ernest Lehman á pantalla. Está protagonizado por Karen Black, Bruce Dern, Barbara Harris e William Devane; estreouse no Festival Internacional de Cinema de Cannes de 1976, mais non participou na competición principal.

A historia involucra dúas parellas: unha "falsa" psíquica e o seu mozo condutor de taxi, e unha parella de ladróns e secuestradores profesionais. As súas vidas entran en conflito por mor dunha busca dun herdeiro desaparecido. O título do filme é un xogo de palabras: en inglés "Family Plot" pode referirse a unha zona dun cemiterio que foi comprada por unha familia para o enterro dos seus familiares, mais tamén significa unha trama dramática na que participan varios membros da familia.

Estreouse en galego o 15 de novembro de 2023 a través da TVG.

## Personaxes 
* Karen Black como Fran
* Bruce Dern como George Lumley
* Barbara Harris como Blanche Tyler
* William Devane como Arthur Adamson/Edward Shoebridge
* Cathleen Nesbitt como Julia Rainbird
* Ed Lauter como Joseph P. Maloney
* Katherine Helmond como Mrs. Maloney
* Warren J. Kemmerling como Grandison
* Nicholas Colasanto como Victor Constantine
* Edith Atwater como Mrs. Clay
* William Prince como Bishop Wood
* Marge Redmond como Vera Hannagan
* John Lehne como Andy Bush
* Charles Tyner como Wheeler
* Alexander Lockwood como Parson
* Martin West como Sanger
* Elisabeth Brooks como muller no café
* Carl Byrd como Tenente Peterson (sen acreditar)

## Notas
Un amor (filme de 2023)

***Un amor*** é un filme español de 2023 de cinema romántico dirixido por Isabel Coixet, a partir dun guión da propia Coixet e de Laura Ferrero. O filme é a adaptación cinematográfica da novela de Sara Mesa, *Un amor*. A película está protagonizada por Laia Costa, Hovik Keuchkerian, Luis Bermejo, Hugo Silva e Ingrid García Jonsson. Estreouse en cines o 10 de novembro de 2023.

## Personaxes 
* Laia Costa como Nat
* Hovik Keuchkerian como Andreas
* Hugo Silva como Píter
* Luis Bermejo como o caseiro
* Ingrid García Jonsson como Lara

## Notas
Paula Ortiz

**Paula Ortiz Álvarez**, nada en Zaragoza o 8 de xaneiro de 1979, é unha directora, guionista e produtora española. Coa súa primeira longametraxe, *De tu ventana a la mía*, foi nomeada ao premio Goya 2011 á mellor directora novel e gañou o premio Pilar Miró 2011 na Seminci de Valladolid.

### *Hildegart* 
En abril de 2023, Prime Video divulgou que dirixiría *A virxe vermella*, filme en torno á vida de Hildegart Rodríguez Carballeira. En xuño de 2023 confirmouse que participarían Najwa Nimri, Alba Planas, Aixa Villagrán, Patrick Criado e Pepe Viyuela.

## Notas
Ebanistaría

[miniatura|Taller de ebanistaría alemá ([1568)]]
A **ebanistaría** ou **ebanistería** é unha especialización da carpintaría dirixida á construción de mobles máis elaborados, xerando novas técnicas e complementándoas con outras para a fabricación dalgunhas pezas, como a marquetaría, a talla, o torneado e a intarsia, entre outras técnicas. 

A ebanistaría busca desenvolver mobles de mellor calidade e deseño, require unha gran práctica nos talleres para a parte executiva, e coñecementos de xeometría para o trazado das formas.

## Orixe 
O termo "ebanista" apareceu en Francia no século XVII, onde o *ébénista* era diferenciado do *menuisier* ou carpinteiro. Do mesmo xeito que o carpinteiro traballaba pezas talladas en madeira común, o ebanista dedicábase a mobles chapados, os primeiros deles feitos en madeira de ébano. O termo cítase por primeira vez en documentos oficiais en 1657.

O termo provén da madeira de ébano, considerada preciosa dende a antigüidade, procedente dunha anxiosperma dicotiledónea de orixe africana ( *Diospyros ebenum* ), que produce unha madeira dura e pesada, negra no centro e branca na casca.

## Historia 
Antes da chegada do deseño industrial, os ebanistas eran os responsables da concepción e da produción de calquera moble. Na última metade do século XVIII, ebanistas, como Thomas Sheraton, Thomas Chippendale, *Shaver e Wormley Brothers Cabinet Constructors* e George Hepplewhite, tamén publicaron libros de formas de mobles. Estes libros eran compendios dos seus deseños e doutros ebanistas. O ebanista máis famoso antes da chegada do deseño industrial é probablemente André-Charles Boulle (1642-1732).

Coa revolución industrial e a aplicación da máquina de vapor de Watt ás ferramentas de ebanistaría, as técnicas de produción en cadea foron aplicadas gradualmente a case todos os aspectos da ebanistaría. Paralelamente a esta evolución produciuse unha crecente demanda, por parte da crecente clase media, de mobles finamente elaborados. Isto finalmente aumentou o número total de ebanistas tradicionais.

Antes de 1650, os mobles de luxo eran unha rareza na Europa Occidental e América do Norte. En xeral, a xente non os necesitaba e a grande maioría non os podían pagar. Fixéronse con pezas sinxelas pero útiles.

O movemento Arts & Crafts que comezou no Reino Unido a mediados do século XIX impulsou un mercado para a ebanistaría tradicional e outros produtos artesanais. Estendeuse rapidamente aos Estados Unidos e a todos os países do Imperio Británico. Este movemento exemplificou a reacción ao historicismo ecléctico da época vitoriana e á produción "sen alma" feita a máquina que comezaba a xeneralizarse. Durante este tempo, dicíase que a ebanistaría era unha das habilidades máis nobres e admirables de case unha cuarta parte da poboación do Reino Unido, e o 31% dos que crían isto esforzouse para que os seus fillos aprenderan esta arte.

## Notas
Eladio Porto Bugallo

**Eladio Porto Bugallo**, nado en Serantes (Leiro) cara a 1908 e finado en Ourense o 9 de febreiro de 1937, foi un mecánico e político galego.

## Traxectoria 
Mecánico en Serantes. Co golpe de Estado do 18 de xullo de 1936 fuxiu. Foi detido nos montes próximos a Ribadavia a principios de 1937. Foi executado sen formación de causa no Campo de Aragón o 9 de febreiro de 1937. Foi procesado na causa 1599/37 xunto con Ginés Alemparte Alén, Eugenio Collazo Álvarez, Miguel Crego Araujo, Luis Crispín Fernández, Antonio Fernández Díaz, Antonio González Díaz, Manuel Rodríguez, Jesús Romero e Benito Velerio Fernández.

## Notas
Carlos Javier Rodríguez

**Carlos Javier Rodríguez**, nado en Santa Cruz de Tenerife o 19 de xaneiro de 1992, é un futbolista español . Xoga como lateral dereito no Tarazona, da Primeira División RFEF.

## Traxectoria 
Nacido en Tenerife e criado na localidade aragonesa de Calatorao, pasou polas canteiras do Club Deportivo Calatorao e da Unión Deportiva Amistad, antes e recalar en idade infantil no Real Zaragoza.

Rematada a súa etapa como xuvenil, foi cedido ao Ejea, pero unha lesión na pretemporada impediulle debutar co equipo das Cinco Villas. Para a tempada seguinte regresou ao Zaragoza para xogar no filial, o Deportivo Aragón, co que debutou na Segunda DIvisión B. Con todo, sufriu unha nova lesión e só puido disputar dez partidos ao longo da tempada. No verán de 2012 fichou polo Andorra de Teruel onde callou unha gran tempada, o que lle permitiu volver á disciplina zaragocista.

Sendo un dos fixos do filial, entrou en varias convocatorias do primeiro equipo do Zaragoza, co que finalmente debutou o 30 de marzo de 2014, nun partido da Segunda División contra o Alavés en Mendizorroza, substituíndo na segunda parte a José Javier Barkero.

No verán de 2015 desvencellouse do Zaragoza e fichou polo Ebro, de Segunda B, no que xogou unha tempada. A continuación pasou ao Tarazona, da Terceira División, no que militou durante os seguintes catro anos e medio, logrando un ascenso a Segunda B na tempada 2019/20. En xaneiro de 2021 fichou polo Teruel, co que un ano e medio despois se proclamou campión do Grupo III da Segunda División RFEF, sendo un dos xogadores do equipo con máis partidos disputados.

En xullo de 2023 anunciouse o seu regreso ao Tarazona, que viña de ascender tamén á Primeira División RFEF.

## Palmarés 
;Tarazona
* **Terceira División (1):** 2019/20.

;Teruel
* **Segunda División RFEF (1):** 2022/23.

## Notas
Juan Manuel Gordillo Escamilla

**Juan Manuel Gordillo Escamilla**, nado en Valencia o 12 de febreiro de 1993, é un árbitro de fútbol español, que milita na Primeira División RFEF.

## Traxectoria 
Despois de arbitrar na Terceira División, conseguiu o ascenso á Segunda División RFEF para a tempada 2021/22. Despois de só dúas tempadas na categoría, conseguiu un novo ascenso en 2023, arbitrando dende entón na Primeira División RFEF.

## Notas 
## Véxase tamén 
### Ligazóns externas 
* Datos do árbitro en BDFutbol .
Laia Costa

**Laia Costa Bertrán**, nada en Barcelona o 18 de febreiro de 1985, é unha actriz española de cinema e televisión principalmente coñecida por protagonizar a película alemá *Victoria* (2015), traballo polo que recibiu numerosos premios. Rodou proxectos en España, Alemaña, Rusia, a Arxentina, o Reino Unido e os Estados Unidos.

## Notas
Teresa (filme de 2023)

***Teresa*** é un filme dramático hispano-portugués de 2023 dirixido por Paula Ortiz. Baséase na obra *La lengua en pedazos* de Juan Mayorga e está protagonizado por Blanca Portillo e Greta Fernández como Tareixa de Ávila, xunto con Asier Etxeandia, como o Inquisidor.

## Sinopse 
O argumento segue o duelo dialéctico entre a monxa mística Tareixa de Ávila e un inquisidor, afondando nas memorias e crenzas vitais da primeira.

## Personaxes 
* Blanca Portillo como Tareixa de Ávila (máis vella)
* Asier Etxeandia como o Inquisidor
* Cayetano Fernández
* Luis Bermejo
* Claudia Traisac como Juana Juárez
* Urko Olazábal como Alonso Sánchez de Cepeda
* Julia de Castro

## Notas
Fervenzas do Seerenbach

As **fervenzas do Seerenbach** (en ) son unhas fervenzas triplas naturais de Suíza, que se atopan no concello de Amdem, no cantón de Sankt Gallen. Atópase a 39 km de Vaduz.

## Características 
Cun total de tres caídas, a fervenza superior ten unha altura de 50 metros, a mediana 305 metros, e a baixa unha caída de 190 metros, sumando as tres 585 metros. As caídas de auga forman un arroio que alimenta o lago de Walen. 

A caída acumulada é a maior de calquera outra fervenza no país. Atendendo só á mediana, esta sería a segunda caída máis alta en Suíza despois da Fervenza do Mürrenbach con 417 metros.

O acceso a pé conta cunha ruta sinalizada. Para chegar con coche, só conta cunha estrada estreita destinada só a un vehículo con quenda rotatoria cada media hora para acceder nun sentido e despois no contrario.

## Galería de imaxes 

Ficheiro:Fervenzas do Seerenbach preto.jpg|Vista próxima das fervenzas do Seerenbach
Ficheiro:Fervenzas do Seerenbach-fondo.jpg|Paisaxe das Fervenzas do Seerenbach
Ficheiro:Caminho Seerenbach-Waterfalls.jpg|Ruta cara as fervenzas do Seerenbach

## Notas 
## Véxase tamén 
### Bibliografía 
*